ועדת העבודה, הרווחה והבריאות, כנסת 20, פרוטוקול מספר 737, 2018-03-12 09:00

מירב בן ארי: אז בואו נפתח את ישיבת ועדת העבודה, הרווחה והבריאות.

מירב בן ארי: היום ה-12 במארס 2018, כ"ה באדר התשע"ח.

מירב בן ארי: צו הגנה על בריאות הציבור (מזון) (תחילת הוראות החוק לעניין ייצור, יבוא, יצוא ושיווק של משקאות משכרים) התשע"ח-2018.

מירב בן ארי: אז היה כאן דיון לפני שלושה חודשים, הארכנו את המועד לשלושה חודשים, אבל הצו – פג תוקפו ב-28 לפברואר, ולכן משרד הבריאות מבקש להאריך בעוד שלושה חודשים.

מירב בן ארי: בעצם, הסיפור כאן זה שמשרד הכלכלה והתעשייה מעביר למשרד הבריאות את כל הסיפור כאן.

מירב בן ארי: אוקיי?

מירב בן ארי: ולמרות שחשבו לא הצליחו.

מירב בן ארי: ובעצם אתם רוצים - - -

<קריאה: - - -

מירב בן ארי: - - - שמשרד הבריאות אמר מראש שלא תצליחו, נכון?

<פנינה אורן: כן.

<מוריה סיני: נכון.

מירב בן ארי: אוקיי.

מירב בן ארי: אז הנושא כאן הוא בעצם להסדיר את נושא שחרור המשקאות המשכרים, שמירה על רציפות הפיקוח, עדכון צו יבוא חופשי, הסדרת ממשקים להעברת מידע.

<מוריה סיני: נכון.

מירב בן ארי: אבל מה נראה לך – שתספיקו תוך שלושה חודשים?

מירב בן ארי: כאילו עוד פעם עוד חותמת שנבוא עוד פעם.

מירב בן ארי: מה.

<פנינה אורן: שמי פנינה, אני סגנית מנהל שירות המזון הארצי.

מירב בן ארי: אה, את משירות המזון הארצי?

<פנינה אורן: שירות המזון הארצי.

מירב בן ארי: אז לא פלא שלא הספקתם כלום בשלושת החודשים.

<קריאה: או-אה.

מירב בן ארי: את נותרת שם, אני מבינה.

מירב בן ארי: - - - במעצר בית, מה.

מירב בן ארי: קוראים חדשות.

<פנינה אורן: נכון.

<פנינה אורן: זה חלק מהסיבות, אבל לא רק.

<פנינה אורן: כדי שאנחנו נוכל להעביר את הפיקוח, בעצם זו עבודה של שני משרדים.

<פנינה אורן: אמנם האחריות עוברת אלינו, אבל אנחנו צריכים את הסיוע והעזרה ממשרד הכלכלה והתעשייה, שיושבים פה.

<פנינה אורן: בעצם, אנחנו בנינו מתווה שאנחנו מקווים ומאמינים שתוך שלושה חודשים אנחנו נסיים את כל - - -

מירב בן ארי: מה נשאר לכם עוד?

מירב בן ארי: מה עשיתם עד עכשיו, דרך אגב?

<פנינה אורן: מה עשינו?

<פנינה אורן: מה שעשינו עד עכשיו זה גיבשנו את התקנות, את התקנות שאנחנו אמורים להביא לכאן, עוד לוועדה, לאשר אותן במסגרת הזמן של השלושה חודשים.

<פנינה אורן: מבחינת ההעברה עצמה: עיקר ההעברה זה בנושא של היבוא, ולשם כך אנחנו עדיין צריכים להסדיר את הנושא המחשובי כדי שאפשר יהיה לשחרר ולתת אישורים – גם בנמל וגם האישורים המקדימים.

<פנינה אורן: אנחנו צריכים עדיין לעבוד על ממשקים מול מערכות המחשוב שלנו, להסתנכרן עם מערכות המחשוב של משרד הכלכלה והתעשייה.

<פנינה אורן: יש את הנושא של השחרור.

<פנינה אורן: בעצם, היום, דה-פקטו, מתבצע על ידי מעבדות המאושרות על ידי הממונה על התקינה.

<פנינה אורן: בעוד שלושה חודשים נמשיך - - -

<שדי מנשהאוף: על ידי מכון התקנים.

<שדי מנשהאוף: השחרור על ידי מכון התקנים.

<שדי מנשהאוף: המעבדה מאושרת על ידי - - -

<פנינה אורן: על ידי מכון התקנים.

<פנינה אורן: מכון התקנים בעצם הוא המעבדה המאושרת.

<פנינה אורן: אנחנו נמשיך להסתמך על זה לתקופה נוספת של לפחות שנה עד לשחרור הזה, אבל אנחנו עדיין צריכים לסגור את הממשק הזה ולהסדיר את הנושא הזה גם בצו יבוא חופשי על מנת לשמור על חוקיות הייבוא.

<פנינה אורן: ונושא נוסף שיש לנו איתו זה בעצם ההפצה של קול קורא להודיע ליבואנים מבעוד מועד שתוך שלושה חודשים - - -

מירב בן ארי: ומה המצב עם הקול הקורא?

<פנינה אורן: לפי לוחות הזמנים שלנו, אנחנו מתכננים לעשות את זה ב-15 לאפריל 2018.

<פנינה אורן: זה חודש וחצי לפני המעבר.

<פנינה אורן: זה פרק זמן מספיק בשביל שיאפשר להם להתארגן ולנו לקבל את הנתונים.

מירב בן ארי: משרד הכלכלה והתעשייה, אתם רוצים להתייחס?

<שדי מנשהאוף: אין לנו מה להוסיף.

מירב בן ארי: עוד?

<מוריה סיני: כן.

מירב בן ארי: כן.

<מוריה סיני: יש לנו רק הערה אחת לגבי הנוסח.

<מוריה סיני: צו ההגנה ששלחנו, אנחנו מבקשים לעניין של מועד התחילה.

<מוריה סיני: בגלל שכבר הצו הקודם בעצם פקע ב-28 בפברואר - - -

<נעה בן שבת: למרות ששלחתם את זה מבעוד מועד.

<נעה בן שבת: זאת אומרת, כן שלחתם מבעוד מועד.

<נעה בן שבת: אני רוצה לציין את זה, כי היו מגיעים באיחור.

<נעה בן שבת: אז אני חושבת שלפעמים המצב קצת שונה.

<מוריה סיני: אוקיי.

מירב בן ארי: אז מה, עורכת הדין מוריה סיני?

<מוריה סיני: אז מה שאנחנו מבקשים זה בעצם ליצור רציפות בין שני הצווים: בין צו הדחייה הראשון – צו הדחייה הנוכחי, ואנחנו מבקשים להוסיף סעיף 2 שאומר: תחילתו של צו זה ביום י"ג באדר התשע"ח, ב-28 בפברואר 2018.

מירב בן ארי: איפה זה?

<נעה בן שבת: בנוסח הזה זה לא נמצא למרות שאתם שלחתם נוסח - - -

<מוריה סיני: שלחנו את הנוסח המעודכן.

<נעה בן שבת: כן.

מירב בן ארי: זה אמור להיות סעיף 2 פה?

<נעה בן שבת: אמור להיות סעיף 2 בשביל לאפשר רציפות ולא - - -

<מוריה סיני: עכשיו נצטרך לבוא לפה לאישור נוסף בזמן פרסום הצו.

מירב בן ארי: אוקיי.

מירב בן ארי: היועצת המשפטית.

<נעה בן שבת: אוקיי.

<נעה בן שבת: כן.

<נעה בן שבת: שוב, באמת, הצו התקבל ממש ביום הפקיעה שלו, ואפשר לקרוא אותו.

מירב בן ארי: בבקשה.

<נעה בן שבת: צו הגנה על בריאות הציבור (מזון) (תחילת הוראות החוק לעניין ייצור, יבוא, יצוא ושיווק של משקאות משכרים) התשע"ח-2018 "בתוקף סמכותי לפי סעיף 319(ה)(1) לחוק הגנה על בריאות הציבור (מזון), התשע"ו-2015 (להלן – החוק), בהסכמת שר הכלכלה והתעשייה ובאישור ועדת העבודה, הרווחה והבריאות של הכנסת, אני מצווה לאמור": אולי צריך להוסיף "בעניין משקאות משכרים".

<נעה בן שבת: "תחילת הוראות החוק – 1.

<נעה בן שבת: הוראות החוק לעניין יצור, יבוא, יצוא ושיווק של משקאות משכרים יחולו מיום י"ז בסיוון התשע"ח (31 במאי 2018).

<נעה בן שבת: תחילה – 2.

<נעה בן שבת: תחילתו של צו זה ביום י"ג באדר התשע"ח, 28 בפברואר 2018".

מירב בן ארי: בסדר גמור.

מירב בן ארי: אפשר לעבור להצבעה?

<נעה בן שבת: כן.

מירב בן ארי: אוקיי.

מירב בן ארי: מי בעד?

מירב בן ארי: מי נגד?

מירב בן ארי: מי נמנע?

מירב בן ארי: בעד – 1

מירב בן ארי: נמנעים – אין

מירב בן ארי: הצו אושר.

מירב בן ארי: אני מאוד מקווה - - -

<פנינה אורן: זו פעם אחרונה.

מירב בן ארי: זאת פעם אחרונה, כן?

<פנינה אורן: אנחנו ניפגש בפעם הבאה באישור התקנות.

מירב בן ארי: יאללה, יופי.

<קריאה: בעזרת השם.

<מוריה סיני: - - -

מירב בן ארי: אז שיהיה בהצלחה.

מירב בן ארי: תודה רבה.

מירב בן ארי: הישיבה נעולה.